Το «**Agatha All Along**», επίσης γνωστό και ως «**It Was \_\_\_\_\_\_ All Along**», είναι πρωτότυπο τραγούδι από τη σειρά παραγωγής των Marvel Studios, *WandaVision*, η οποία προβλήθηκε από το Disney+. Τους στίχους και τη μουσική έγραψαν οι Κρίστεν Άντερσον-Λόπεζ και Ρόμπερτ Λόπεζ. Το τραγούδι συμπεριλαμβανόταν στο έβδομο επεισόδιο της σειράς, «Breaking the Fourth Wall», σε ερμηνεία της ηθοποιού Κάθριν Χαν και των Λόπεζ, Έρικ Μπράντλεϊ, Γκρεγκ Γουίπλ, Τζάσπερ Ράνταλ και Τζέραλντ Γουάιτ. Πηγή έμπνευσης για το τραγούδι αποτέλεσαν τα θεματικά τραγούδια των τηλεοπτικών σειρών *The Munsters* και *The Addams Family*.

Μετά την προβολή του στο επεισόδιο, το τραγούδι «Agatha All Along» έγινε viral, ενώ κυκλοφόρησε επίσημα στις 23 Φεβρουαρίου 2021, ως μέρος του soundtrack του επεισοδίου, *WandaVision: Episode 7 (Original Soundtrack)*. Έκανε το ντεμπούτο στο νούμερο 36 της λίστας Ψηφιακών Πωλήσεων Τραγουδιών του περιοδικού *Billboard*, ενώ έλαβε υποψηφιότητες για βραβεία, χαρίζοντας στους Άντερσον-Λόπεζ και Λόπεζ το βραβείο Έμμυ Καλύτερης Πρωτότυπης Μουσικής και Στίχων.

Υπόβαθρο και παραγωγή
---------------------

Κρίστεν Άντερσον-Λόπεζ (Α) και Ρόμπερτ Λόπεζ (Δ)Κάθριν ΧανΟ Λόπεζ συμμετείχε στα φωνητικά για το τραγούδι «Agatha All Along», το οποίο συνέγραψε με τη σύζυγό του, Άντερσον-Λόπεζ. Το τραγούδι ερμήνευσε η Χαν.
Τον Δεκέμβριο του 2020, ανακοινώθηκε πως το ζευγάρι Ρόμπερτ Λόπεζ και Κρίστεν Άντερσον-Λόπεζ θα έγραφαν θεματικά τραγούδια για κάποια από τα επεισόδια της μίνι σειράς σε παραγωγή των Marvel Studios, *WandaVision*, η οποία προβλήθηκε από το Disney+. Το έβδομο επεισόδιο της σειράς, «Breaking the Fourth Wall», το οποίο κυκλοφόρησε στο Disney+ στις 19 Φεβρουαρίου 2021, τελείωσε αποκαλύπτοντας πως ο χαρακτήρας Άγκνες της Κάθριν Χαν ήταν στην πραγματικότητα η Άγκαθα Χάρκνες, η οποία χειραγωγούσε τον ειδυλλιακό, εμπνευσμένο από αμερικανικές sitcom τρόπο ζωής της Γουάντα Μάξιμοφ στα προάστια του Νιου Τζέρσι, στην πόλη Γουέστβιου. Η αποκάλυψη συνοδευόταν από μία σκηνή τίτλων αρχής μιας φανταστικής σειράς με τίτλο *Agatha All Along*, στην οποία ακουγόταν το θεματικό τραγούδι των Άντερσον-Λόπεζ και Λόπεζ, προβάλλοντας σκηνές όπου φαινόταν πως η Άγκαθα βρισκόταν πίσω από διάφορα που είχαν συμβεί στη σειρά *WandaVision*. Στους τίτλους του επεισοδίου «Breaking the Fourth Wall», το τραγούδι αναγράφεται ως «It Was \_\_\_\_\_\_ All Along». Κατά το στάδιο ανάπτυξης του επεισοδίου και πριν την πρόσληψη των Άντερσον-Λόπεζ και Λόπεζ, οι σεναριογράφοι της σειράς *WandaVision* είχαν σημειώσει τα σημεία όπου θα έμπαιναν τα θεματικά τραγούδια, με τον Κάμερον Σκουίρς, σεναριογράφο του επεισοδίου «Breaking the Fourth Wall», να ονοματίζει αρχικά το θεματικό τραγούδι της Άγκαθα ως «That’s So Agatha», ως αναφορά στην τηλεοπτική σειρά *That’s So Raven* (ελληνική απόδοση: *Ρέιβεν: Μια Έφηβη...Μέντιουμ*).

Το τραγούδι «Agatha All Along» είναι παρόμοιο με το θεματικό τραγούδι των τηλεοπτικών σειρών *The Munsters* και *The Addams Family*. Το ζευγάρι εμπνεύστηκε από τη μουσική της σειράς που είχε ως κεντρικό θέμα της τα τέρατα, έτσι ώστε να δώσει στο θεματικό τραγούδι της Άγκαθα μία «μαγική, καλικαντζαρίστικη αίσθηση» αναμειγμένη με «λίγη αίσθηση από Ούμπα-Λούμπα» και, ταυτόχρονα, την αίσθηση ενός στοιχειωμένου σπιτιού. Αρχικά, οι Άντερσον-Λόπεζ και Λόπεζ προσπάθησαν να δημιουργήσουν ένα τραγούδι παρόμοιο με το τραγούδι «That Girl» του Στίβι Γουόντερ, αλλά ένιωσαν πως κάτι τέτοιο δεν ταίριαζε στη σειρά. Έτσι, άρχισαν να σκέφτονται πως το τραγούδι έπρεπε να έχει να κάνει με μάγισσες, κάτι που τους οδήγησε σε σειρές για μάγισσες και γοτθικές φιγούρες, καθώς επίσης και σε τραγούδια Χάλογουϊν.

Η πρόοδος των συγχορδιών του τραγουδιού «Agatha All Along» ξεκινάει με Μι μινόρε, πριν μεταπηδήσει σε ένα τριτόνιο με Σι-ύφεση στο μπάσο, με τη γέφυρα να επικεντρώνεται σε σολ ματζόρε και ένα «Shave and a Haircut» τελείωμα. Το τριτόνιο έχει το ίδιο μεσοδιάστημα που χρησιμοποιήθηκε από τους Άντερσον-Λόπεζ και Λόπεζ στις τελευταίες δύο νότες του μοτίβου τεσσάρων νοτών που χρησιμοποίησαν και στα άλλα θεματικά τραγούδια που έγραψαν για τη σειρά. Το τραγούδι συμπεριλαμβάνει «ένα κόρνο μεγάλης ορχήστρας», «κιτς» ηλεκτρικό τσέμπαλο για το επαναλαμβανόμενο ρεφραίν, «εύθυμα βαρύτονα» και ερμηνεύεται με «τρομακτικές-απόκοσμες φωνές», με τους στίχους του να αποκαλύπτουν πως η Άγκαθα βρισκόταν πίσω από όλες τις τραγωδίες της σειράς.

Οι Λόπεζ και Άντερον-Λόπεζ ήταν επίσης οι παραγωγοί του τραγουδιού, με τους στίχους να έχουν γραφτεί από την Άντερσον-Λόπεζ, ενώ τη μουσική να έχει συνθέσει ο Λόπεζ. Το τραγούδι «Agatha All Along» διασκευάστηκε και ενορχηστρώθηκε από τον Ντέιβιντ Μέτζερ. Η Χαν αποτελεί τη βασική ερμηνεύτρια, με τους Λόπεζ, Έρικ Μπράντλεϊ, Γκρεγκ Γουίπλ, Τζάσπερ Ράνταλ και Τζέραλντ Γουάιτ να παρέχουν τα φωνητικά. Εξαιτίας της πανδημίας του COVID-19, η Χαν ηχογράφησε τα φωνητικά της μέσω της υπηρεσίας του Zoom.

Κυκλοφορία
----------

Το τραγούδι «Agatha All Along» κυκλοφόρησε ψηφιακά από τη Marvel Music και τη Hollywood Records στις 23 Φεβρουαρίου 2021, ως το δεύτερο κομμάτι του soundtrack *WandaVision: Episode 7 (Original Soundtrack)*. Το soundtrack ήταν αρχικά προγραμματισμένο να κυκλοφορήσει στις 26 Φεβρουαρίου, με την ιστοσελίδα *The Verge* να εικάζει πως η κυκλοφορία έγινε νωρίτερα εξαιτίας της δημοφιλίας του τραγουδιού.

Υποδοχή
-------

### Κριτικές

Μετά την κυκλοφορία του επεισοδίου «Breaking the Fourth Wall», το τραγούδι «Agatha All Along» έγινε viral, με τους τηλεθεατές να εμπνέονται από αυτό και να δημιουργούν κατά τη διάρκεια των επόμενων ημερών διάφορά ρεμίξ, memes και βίντεο στο TikTok. Ένα ρεμίξ με μουσική τραπ που δημιούργησε ο Leland Philpot τράβηξε την προσοχή της Άντερσον-Λόπεζ, η οποία το αποκάλεσε «ό,τι πιο ένδοξο», ενώ ο Λόπεζ απόλαυσε ένα ροκ ρεμίξ από τον Τίμι Σον, λέγοντας πως ήταν «απίστευτο» το γεγονός πως ο Σον ήταν σε θέση να το δημοσιοποιήσει τόσο σύντομα μετά την κυκλοφορία του επεισοδίου χωρίς να έχει στη διάθεσή του την παρτιτούρα του τραγουδιού. Μέχρι τις 23 Φεβρουαρίου, το hashtag του τραγουδιού μπήκε στις τάσεις του Twitter, με την Disney να το συνδέει με το emoji της Άγκαθα. Ο πρόεδρος του τμήματος προώθησης της Disney, Άσαντ Αγιάζ, αποκάλεσε όλο το σκηνικό «ένα τρελό πράγμα» και η ομάδα του κυκλοφόρησε γρήγορα το επίσημο βίντεο όταν είδαν πως τα ανεπίσημα γίνονταν viral. Ο Αγιάζ σημείωσε πως η ομάδα προώθησης είχε πλάνο γύρω από την αποκάλυψη της Άγκνες ως Άγκαθα κι επέτρεψε στους θαυμαστές να βοηθήσουν «στην καθοδήγηση της συζήτησης». Ο Λόπεζ παραδέχτηκε πως δεν προέβλεψαν πως το τραγούδι «Agatha All Along» θα συγκέντρωνε τόση δημοτικότητα και μέχρι εκείνη τη στιγμή είχαν υποθέσει πως κανένα από τα θεματικά τους τραγούδια δεν θα γινόταν επιτυχία, καθώς τα προηγούμενα δεν είχαν αποκτήσει δημοτικότητα ούτε στο ελάχιστο. Ο σκηνοθέτης του επεισοδίου, Ματ Σάκμαν, όπως και η Χαν, επίσης αιφνιδιάστηκαν με τη δημοτικότητα του τραγουδιού.

Οι σχολιαστές αποκάλεσαν το τραγούδι «πιασάρικο», με «νόστιμους» στίχους και το παρομοίασαν με το τραγούδι «Toss a Coin to Your Witcher» από την τηλεοπτική σειρά *The Witcher* του Netflix, το οποίο επίσης είχε γίνει viral. Το τραγούδι αποκαλέστηκε επίσης «το επίσημο τραγούδι του καλοκαιριού για το 2021», το τραγούδι της χρονιάς κι ένα τραγούδι το οποίο θα ζητούσαν να ακούσουν σε εορτασμούς και νυχτερινά μαγαζιά μετά την πανδημία του COVID-19. Ο Άλεξ Ζάλμπεν από την ιστοσελίδα *Decider* επεκτάθηκε στο γιατί αυτό το συγκεκριμένο θεματικό τραγούδι έγινε πιο δημοφιλές σε σχέση με τα προηγούμενα θεματικά τραγούδια της σειράς *WandaVision*, λέγοντας πως η μίμηση του θεματικού τραγουδιού της σειράς *The Munsters* του επέτρεψε να έχει «μια πιασάρικη μελωδία που λειτουργεί, δοκιμασμένη και ευχάριστη στο αυτί», προσθέτοντας πως τα τραγούδια των κακών, όπως συνέβη σε αρκετές ταινίες των Walt Disney Animation Studios, είναι πιο διασκεδαστικά και επιτρέπουν στον ίδιο τον κακό «να εκφράζεται υπερβολικά μέσω των κινήσεών του». Ο Όγκαστ Μπράουν από την εφημερίδα *Los Angeles Times* συμφώνησε με τον Ζάλμπεν πως το τραγούδι της σειράς *WandaVision*, «Agatha All Along» ήταν το τραγούδι του κακού, περιγράφοντάς το ως «κάτι που μπορεί να γίνει meme, ένα μαγευτικό σινγκλ που ανέτρεψε ευχάριστα την πλοκή της σειράς» κι ένα κομμάτι που θα μπορούσε «πιθανότατα να χρησιμοποιηθεί ως η μουσική εισόδου κάποιου που θέλει να προκαλέσει χάος. Ο Μπράουν αποκάλεσε την ερμηνεία της Χαν τέλεια και «ηχηρά πειστική». Ο Αντόνιο Φερμ από το περιοδικό *Variety* αποκάλεσε το τραγούδι «το καλύτερο εισαγωγικό τραγούδι χαρακτήρα όλων των εποχών» και «αναμφισβήτητα το πιο επιθετικό στο αυτί» από όλα τα θεματικά τραγούδια της σειράς *WandaVision*. Γράφοντας για την ιστοσελίδα *Polygon*, ο Τσόσουα Ριβέρα θεώρησε πως το τραγούδι «Agatha All Along» ήταν «η καλύτερη στιγμή» των Άντερσον-Λόπεζ και Λόπεζ στη σειρά *WandaVision*, αποκαλώντας το «το πρώτο, πραγματικά ευχάριστο στο αυτί: σύντομο, αξιομνημόνευτο και εξαιρετικά κατάλληλο για meme» κομμάτι που προήλθε από τη σειρά. Ο Γκρέγκορι Λόρενς από την ιστοσελίδα *Collider* ένιωσε πως το θεματικό τραγούδι ήταν «ένα αντικειμενικά υπέροχο σερφ-ροκ κτύπημα» με «τέλειο τόνο σερφ-ροκ της δεκαετίας του 1960 και θεματικές αλληγορίες τρόμου σε sitcom». Η συνάδελφος του Λόρενς, Έμμα Φρέιζερ, κατέταξε το τραγούδι «Agatha All Along» ως το καλύτερο θεματικό τραγούδι της σειράς *WandaVision*, πιστεύοντας πως θα μπορούσε να χαρίσει στους Άντερσον-Λόπεζ και Λόπεζ ένα βραβείο Emmy.

### Εμπορικότητα

Μετά την κυκλοφορία του, το τραγούδι «Agatha All Along» έφτασε στην κορυφή της λίστας των soundtrack charts του iTunes και μέχρι τις 24 Φεβρουαρίου 2021, έφτασε στην πέμπτη θέση του Top 100 των σινγκλς του iTunes. Για την εβδομάδα που ολοκληρώθηκε στις 25 Φεβρουαρίου 2021, το τραγούδι «Agatha All Along» βρέθηκε στην 36η θέση των charts των ψηφιακών πωλήσεων τραγουδιών του περιοδικού *Billboard* με 3000 λήψεις, ενώ συγκέντρωσε επίσης 1.6 εκατομμύρια ακροάσεις στις Ηνωμένες Πολιτείες.

### Διακρίσεις

Το τραγούδι «Agatha All Along» ήταν υποψήφιο στα κινηματογραφικά βραβεία MTV στην κατηγορία της Καλύτερης Στιγμής Μιούζικαλ, ενώ η Χαν ήταν υποψήφια στα βραβεία Dorian στην κατηγορία της καλύτερης τηλεοπτικής μουσικής ερμηνείας. Στην 73η τελετή απονομής των βραβείων Emmy Δημιουργικών Τεχνών, οι Άντερσον-Λόπεζ και Λόπεζ κέρδισαν το βραβείο Emmy στην κατηγορία της Καλύτερης Πρωτότυπης Μουσικής και Στίχων. Το τραγούδι ήταν επίσης υποψήφιο για βραβείο Grammy στην κατηγορία του Καλύτερου Τραγουδιού που γράφτηκε για Οπτικό Μέσο.

Σημειώσεις
----------

1. ↑  Τα μικρά, σκανδαλιάρικα ανθρωπάκια που δουλεύουν στο εργοστάσιο σοκολάτας του Γουίλι Γουόνκα, από το παιδικό βιβλίο του Ρόαλντ Νταλ, *Ο Τσάρλι και το Εργοστάσιο Σοκολάτας*.
2. ↑  Μουσικό δίστιχο ερωτοαπάντησης, αποτελούμενο από εφτά νότες. Περισσότερα εδώ.

Παραπομπές
----------

1. ↑  Taylor, Drew (4 Ιανουαρίου 2021). «Each Episode of 'WandaVision' Will Have a Different Theme Song Written by 'Frozen' Songwriters». *Collider*. Αρχειοθετήθηκε από το πρωτότυπο στις 4 Ιανουαρίου 2021. Ανακτήθηκε στις 10 Οκτωβρίου 2023.
2. 1 2 3  Garvey, Marianne (24 Φεβρουαρίου 2021). «Marvel releases catchy 'Agatha All Along' song from 'WandaVision'». *CNN*. Αρχειοθετήθηκε από το πρωτότυπο στις 25 Φεβρουαρίου 2021. Ανακτήθηκε στις 10 Οκτωβρίου 2023.
3. 1 2 3  Antonio Ferme (23 Φεβρουαρίου 2021). «Marvel Releases 'Agatha All Along' Theme Song From 'WandaVision'». *Variety*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
4. ↑  Purslow, Matt (19 Φεβρουαρίου 2021). «WandaVision: Season 1, Episode 7 Review». *IGN*. Αρχειοθετήθηκε από το πρωτότυπο στις 19 Φεβρουαρίου 2021. Ανακτήθηκε στις 10 Οκτωβρίου 2023.
5. ↑  Chancellor Agard (2021-02-19). «Wandavision recap: Good for her». *Entertainment Weekly*. Αρχειοθετήθηκε από το πρωτότυπο στις 2021-02-19.. Ανακτήθηκε στις 2023-10-10.
6. 1 2 3  Gomez, Patrick (22 Φεβρουαρίου 2021). «WandaVision's "Agatha All Along" gets the trap remix it deserves». *The A.V. Club*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
7. ↑  Cameron Squires (2021-02-19). «Breaking the Fourth Wall». *WandaVision*. Κύκλος 1. Επεισόδιο 7, Το γεγονός συμβαίνει στο 34:28. Disney+. .
8. 1 2 3 4 5  Paige, Rachel (22 Φεβρουαρίου 2021). «'WandaVision': Robert Lopez and Kristen Anderson-Lopez Break Down the TV Theme Songs». *Marvel.com*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
9. 1 2 3 4  Joshua Rivera (24 Φεβρουαρίου 2021). «WandaVision's catchiest song works because it finally lets us all in on the joke». *Polygon*. Αρχειοθετήθηκε από το πρωτότυπο στις 25 Φεβρουαρίου 2021. Ανακτήθηκε στις 10 Οκτωβρίου 2023.
10. ↑  Dave Itzkoff (8 Μαρτίου 2021). «How the 'WandaVision' Creator Brought Her Vision (and Wanda's) to Life»Δωρεάν πρόσβαση υπoκείμενη σε περιορισμένη δοκιμή, συνήθως απαιτείται συνδρομή. *The New York Times*. Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 10 Οκτωβρίου 2023.
11. 1 2 3  Giardina, Carolyn (10 Αυγούστου 2021). «'WandaVision' Duo Reveal How 'Addams Family' and 'Munsters' Inspired Emmy-Nominated Song "Agatha All Along"». *The Hollywood Reporter*. Αρχειοθετήθηκε από το πρωτότυπο στις 11 Αυγούστου 2021. Ανακτήθηκε στις 10 Οκτωβρίου 2023.
12. 1 2 3 4 5 6 7 8  Bahr, Sarah (27 Φεβρουαρίου 2021). «Meet the Songwriters Behind the 'Wandavision' Hit 'Agatha All Along'». *The New York Times*. Αρχειοθετήθηκε από το πρωτότυπο στις 27 Φεβρουαρίου 2021. Ανακτήθηκε στις 10 Οκτωβρίου 2023.
13. 1 2  Lawrence, Gregory (22 Φεβρουαρίου 2021). «You Can Finally Listen to That Devilishly Catchy 'WandaVision' Song on Its Own». *Collider*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
14. 1 2 3 4  Brown, August (24 Φεβρουαρίου 2021). «'Wandavision's' 'Agatha All Along' theme song is the new 'Werewolf Bar Mitzvah'». *Los Angeles Times*. Αρχειοθετήθηκε από το πρωτότυπο στις 25 Φεβρουαρίου 2021. Ανακτήθηκε στις 10 Οκτωβρίου 2023.
15. 1 2  Fraser, Emma (10 Μαρτίου 2021). «'WandaVision': Every Original Theme Song, Ranked». *Collider*. Αρχειοθετήθηκε από το πρωτότυπο στις 12 Μαρτίου 2021. Ανακτήθηκε στις 10 Οκτωβρίου 2023.
16. 1 2 3 4 5 6 7  Zalben, Alex (22 Φεβρουαρίου 2021). «'WandaVision': "Agatha All Along" Is the Song of the Summer». *Decider*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
17. 1 2  Adam Barnhardt (19 Φεβρουαρίου 2021). «WandaVision Fans Can't Get Enough of Agnes' New Theme Song». *ComicBook.com*. Αρχειοθετήθηκε από το πρωτότυπο στις 20 Φεβρουαρίου 2021. Ανακτήθηκε στις 10 Οκτωβρίου 2023.
18. ↑  «'WandaVision' Episode 7 Soundtrack Album Released». *Film Music Reporter*. 22 Φεβρουαρίου 2021. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
19. 1 2 3 4  Gartenberg, Chaim (23 Φεβρουαρίου 2021). «You can now listen to WandaVision's latest spoiler-filled bop on Spotify and Apple Music». *The Verge*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 10 Οκτωβρίου 2023.
20. 1 2  Lindsey Romain (22 Φεβρουαρίου 2021). «Everyone's Obsessed With WandaVision's 'Agatha All Along'». *Nerdist*. Αρχειοθετήθηκε από το πρωτότυπο στις 23 Φεβρουαρίου 2021. Ανακτήθηκε στις 12 Οκτωβρίου 2023.
21. ↑  Barnhardt, Adam (23 Φεβρουαρίου 2021). «WandaVision's "Agatha All Along" Gets Its Own Emoji As Fans Craft Hilarious Memes». *ComicBook.com*. Αρχειοθετήθηκε από το πρωτότυπο στις 24 Φεβρουαρίου 2021. Ανακτήθηκε στις 12 Οκτωβρίου 2023.
22. ↑  Couch, Aaron (18 Ιουνίου 2021). «Disney Studios Marketing Head Asad Ayaz on Mischievous 'Loki' Campaign». *The Hollywood Reporter*. Αρχειοθετήθηκε από το πρωτότυπο στις 19 Ιουνίου 2021. Ανακτήθηκε στις 12 Οκτωβρίου 2023.
23. ↑  Coggan, Devan (2021-03-02). «WandaVision director breaks down 'Agatha All Along' and teases the 'surprising but satisfying' finale». *Entertainment Weekly*. Αρχειοθετήθηκε από το πρωτότυπο στις 2021-03-02.. Ανακτήθηκε στις 2023-10-12.
24. ↑  Romano, Nick (2021-03-03). «Kathryn Hahn reacts to being an iTunes-topping recording artist for 'Agatha All Along'». *Entertainment Weekly*. Αρχειοθετήθηκε από το πρωτότυπο στις 2021-03-03.. Ανακτήθηκε στις 2023-10-12.
25. 1 2 3  Nick Romano (2021-02-23). «What WandaVision song just dropped on streaming? It's been 'Agatha All Along'». *Entertainment Weekly*. Αρχειοθετήθηκε από το πρωτότυπο στις 2021-02-24.. Ανακτήθηκε στις 2023-10-12.
26. 1 2  Joey Morona (24 Φεβρουαρίου 2021). «Cleveland actress Kathryn Hahn scores hit song with 'Agatha All Along' from 'WandaVision'». *Cleveland.com*. Αρχειοθετήθηκε από το πρωτότυπο στις 25 Φεβρουαρίου 2021. Ανακτήθηκε στις 12 Οκτωβρίου 2023.
27. ↑  «'WandaVision' Song 'Agatha All Along' Is Now a Billboard Chart Hit». *Billboard*. 2021-03-03. Αρχειοθετήθηκε από το πρωτότυπο στις 2021-03-03.. Ανακτήθηκε στις 2023-10-12.
28. ↑  Bosselman, Haley (16 Μαΐου 2021). «MTV Movie and TV Awards Full Winners List: 'To All the Boys' and 'WandaVision' Take Top Honors». *Variety*. Αρχειοθετήθηκε από το πρωτότυπο στις 17 Μαΐου 2021. Ανακτήθηκε στις 12 Οκτωβρίου 2023.
29. ↑  Tapp, Tom (17 Ιουνίου 2021). «'Pose,' 'WandaVision' Lead GALECA LGBTQ Critics' Dorian TV Award Nominations». *Deadline Hollywood*. Αρχειοθετήθηκε από το πρωτότυπο στις 17 Ιουνίου 2021. Ανακτήθηκε στις 12 Οκτωβρίου 2023.
30. ↑  Giardina, Carolyn· Chuba, Kirsten· Beresford, Trilby· Drury, Sharareh (12 Σεπτεμβρίου 2021). «Creative Arts Emmys: Complete Winners List». *The Hollywood Reporter*. Αρχειοθετήθηκε από το πρωτότυπο στις 11 Σεπτεμβρίου 2021. Ανακτήθηκε στις 12 Οκτωβρίου 2023.
31. ↑  Willman, Chris· Aswad, Jem (23 Νοεμβρίου 2021). «Grammy Awards Nominations 2022: The Complete List». *Variety*. Αρχειοθετήθηκε από το πρωτότυπο στις 24 Νοεμβρίου 2021. Ανακτήθηκε στις 12 Οκτωβρίου 2023.

Εξωτερικοί σύνδεσμοι
--------------------

* Στίχοι τραγουδιού «Agatha All Along» στο *Marvel.com*

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Κινηματογραφικό Σύμπαν της Marvel |
| --- |
|  |
| 
* Κατάλογος ταινιών (διακρίσεις)
* Κατάλογος τηλεοπτικών σειρών (διακρίσεις)
* Τηλεοπτικά σπέσιαλ
 |
|  |
| 

|  Marvel Studios |
| --- |
|  |
| 

|  |  |
| --- | --- |
| Φάση Ένα | 
* *Iron Man*
* *Ο Απίθανος Hulk*
* *Iron Man 2*
* *Thor*
* *Ο Πρώτος Εκδικητής: Captain America*
* *Οι Εκδικητές*
	+ διακρίσεις
 |
|  |
| Φάση Δύο | 
* *Iron Man 3*
* *Thor 2: Σκοτεινός Κόσμος*
* *Captain America 2: Ο Στρατιώτης του Χειμώνα*
* *Φύλακες του Γαλαξία* (διακρίσεις)
* *Εκδικητές: Η Εποχή του Ultron*
* *Ant-Man*
 |
|  |
| Φάση Τρία | 
* *Captain America: Εμφύλιος Πόλεμος*
* *Doctor Strange*
* *Φύλακες του Γαλαξία 2*
* *Spider-Man: Η Επιστροφή Στον Τόπο Του*
* *Thor: Ragnarok*
* *Black Panther* (διακρίσεις)
* *Εκδικητές: Ο Πόλεμος της Αιωνιότητας* (παραγωγή • ρεκόρ box-office • διακρίσεις)
* *Ο Ant-Man και η Σφήκα*
* *Captain Marvel*
* *Εκδικητές: Η Τελευταία Πράξη* (παραγωγή • ρεκόρ box-office • διακρίσεις)
* *Spider-Man: Μακριά Από τον Τόπο του*
 |
|  |
| Φάση Τέσσερα | 

|  |  |
| --- | --- |
| Ταινίες | 
* *Black Widow*
* *Ο Shang-Chi και ο Θρύλος των Δέκα Δαχτυλιδιών*
* *Eternals*
* *Spider-Man: No Way Home* (διακρίσεις)
* *Doctor Strange in the Multiverse of Madness*
* *Thor: Love and Thunder*
* *Black Panther: Wakanda Forever* (διακρίσεις)
 |
|  |
| Τηλεοπτικέςσειρές | 
* *WandaVision* (διακρίσεις)
* *The Falcon and the Winter Soldier*
* *Loki* (1ος κύκλος)
* *What If...?* (1ος κύκλος)
* *Hawkeye*
* *Moon Knight*
* *Ms. Marvel*
* *She-Hulk: Attorney at Law*
 |
|  |
| Τηλεοπτικάσπέσιαλ | 
* *Λυκάνθρωπος*
* *Οι Φύλακες του Γαλαξία Εορταστικό Αφιέρωμα*
 |

 |
|  |
| Φάση Πέντε | 

|  |  |
| --- | --- |
| Ταινίες | 
* *Ant-Man και Wasp: Κβαντομανία*
* *Φύλακες του Γαλαξία 3*
* *The Marvels*
* *Deadpool 3*
* *Captain America: Brave New World*
 |
|  |
| Τηλεοπτικέςσειρές | 
* *Μυστική Εισβολή*
* *Loki* (2ος κύκλος)
* *What If...?* (2ος κύκλος)
* *Echo*
* *Agatha: Darkhold Diaries*
* *Your Friendly Neighborhood Spider-Man*
* *Marvel Zombies*
* *Ironheart*
* *Daredevil: Born Again*
 |

 |
|  |
| Φάση Έξι | 

|  |  |
| --- | --- |
| Ταινίες | 
* *Fantastic Four*
* *Thunderbolts*
* *Blade*
* *Εκδικητές: The Kang Dynasty*
* *Εκδικητές: Secret Wars*
 |

 |
|  |
| Άλλα | 
* *Wonder Man*
* *Armor Wars*
* Marvel Studios Animation
* Σκηνές μέσα και μετά από τους τίτλους τέλους
* Υποδοχή
* Ο Spider-Man στον κινηματογράφο
* Οι Fantastic Four στον κινηματογράφο
 |

 |

 |
|  |
| 

|  Marvel Television |
| --- |
|  |
| 

|  |  |
| --- | --- |
| Σειρές ABC | 
* *Agents of S.H.I.E.L.D.* (επεισόδια • κύκλοι: 1ος • 2ος • 3ος • 4ος • 5ος • 6ος • 7ος • χαρακτήρες)
* *Agent Carter* (κύκλοι: 1ος • 2ος • χαρακτήρες)
* *Inhumans* (πρεμιέρα)
* *Most Wanted* (ακυκλοφόρητο)
 |
|  |
| Σειρές Netflix | 
* *Daredevil* (κύκλοι: 1ος • 2ος • 3ος • χαρακτήρες)
* *Jessica Jones* (κύκλοι: 1ος • 2ος • 3ος • χαρακτήρες)
* *Luke Cage* (κύκλοι: 1ος • 2ος • χαρακτήρες • soundtrack)
* *Iron Fist* (κύκλοι: 1ος • 2ος • χαρακτήρες)
* *The Defenders*
* *The Punisher* (κύκλοι: 1ος • 2ος)
 |
|  |
| Σειρές νεαρών ενηλίκων | 
* *Runaways* ("Reunion"
* *Cloak & Dagger* (κύκλοι: 1ος • 2ος)
* *New Warriors* (ακυκλοφόρητο)
 |
|  |
| Adventure into Fear | 
* *Helstrom*
 |

 |

 |
|  |
| 

|  Άλλα |
| --- |
|  |
| 

|  |  |  |  |  |  |
| --- | --- | --- | --- | --- | --- |
| Ταινίες μικρού μήκους | 

|  |  |
| --- | --- |
| Marvel One-Shots | 
* *Item 47*
* *Agent Carter*
* *All Hail the King*
* *Team Thor*
 |
|  |
| 
* *I Am Groot*
 |

 |
|  |
| Ψηφιακές σειρές | 
* *WHIH Newsfront*
* *Agents of S.H.I.E.L.D.: Slingshot*
* *The Daily Bugle*
 |
|  |
| Tie-in comics | 
* *Fury's Big Week*
 |

 |

 |
|  |
| 

|  Καστ και χαρακτήρες |
| --- |
|  |
| 
* Καστ ταινιών (The Infinity Saga)
* Καστ τηλεοπτικών σειρών
* Γκαμόρα
* Γκραντ Γουόρντ
* Γκρουτ
* Γουάντα Μάξιμοφ
* Γουένγου
* Έρικ Σέλβιγκ
* Θάνος
* Θορ
* Καμάλα Καν
* Κάρολ Ντάνβερς
* Κέιτ Μπίσοπ
* Κλερ Τεμπλ
* Κλιντ Μπάρτον
* Λίο Φιτζ
* Λόκι
* Μάντις
* Μαρκ Σπέκτορ
* Μ.Τζ.
* Μελίντα Μέι
* Μπάκι Μπαρνς
* Μπρους Μπάνερ
* Νατάσα Ρόμανοφ
* Νέμπιουλα
* Νικ Φιούρι
* Ντάνιελ Σούζα
* Ντραξ
* Πέγκι Κάρτερ
* Πίτερ Κουίλ
* Πίτερ Πάρκερ
* Ρόκετ
* Σαμ Γουίλσον
* Σανγκ-Τσι
* Σίλβι
* Σκοτ Λανγκ
* Σούρι
* Στιβ Ρότζερς
* Στίβεν Στρέιντζ
* Τζέι Τζόνα Τζέιμσον
* Τζέιν Φόστερ
* Τ'Τσάλα
* Τζέιμς Ρόουντς
* Τζέμα Σίμονς
* Τόνι Σταρκ
* Τρέβορ Σλάτερι
* Φιλ Κόλσον
* Χόουπ βαν Ντάιν
* J.A.R.V.I.S.
* Vision
* Ομάδες και οργανώσεις (Εκδικητές
* Δέκα Δαχτυλίδια)
* Είδη
 |

 |
|  |
| 

|  Μουσική |
| --- |
|  |
| 

|  |  |
| --- | --- |
| Soundtracks | 
* *Iron Man*
* *Ο Απίθανος Hulk*
* *Iron Man 2*
* *Thor*
* *Ο Πρώτος Εκδικητής: Captain America*
* *Οι Εκδικητές*
* *Iron Man 3*
* *Thor 2: Σκοτεινός Κόσμος*
* *Captain America 2: Ο Στρατιώτης του Χειμώνα*
* *Φύλακες του Γαλαξία*
* *Εκδικητές: Η Εποχή του Ultron*
* *Ant-Man*
* *Captain America: Εμφύλιος Πόλεμος*
* *Doctor Strange*
* *Φύλακες του Γαλαξία 2*
* *Spider-Man: Η Επιστροφή Στον Τόπο Του*
* *Thor: Ragnarok*
* *Black Panther*
* *Εκδικητές: Ο Πόλεμος της Αιωνιότητας*
* *Ο Ant-Man και η Σφήκα*
* *Captain Marvel*
* *Εκδικητές: Η Τελευταία Πράξη*
* *Spider-Man: Μακριά Από τον Τόπο του*
* *Black Widow*
* *Shang-Chi και ο Θρύλος των Δέκα Δαχτυλιδιών*
* *Eternals*
* *Spider-Man: No Way Home*
* *Doctor Strange in the Multiverse of Madness*
* *Thor: Love and Thunder*
* *Black Panther: Wakanda Forever*
* *Ant-Man και Wasp: Κβαντομανία*
* *Φύλακες του Γαλαξία 3*
 |
|  |
| Τραγούδια | 
* "Live to Rise"
* "All the Stars"
* "King's Dead"
* "Pray for Me"
* "Agatha All Along"
* "Run It"
* "Lift Me Up"
 |

 |

 |
|  |
| 

|  Μέσα εμπνευσμένα από το Κινηματογραφικό Σύμπαν της Marvel |
| --- |
|  |
| 

|  |  |
| --- | --- |
| Βιντεοπαιχνίδια | 
* *Iron Man*
* *The Incredible Hulk*
* *Iron Man 2*
* *Thor: God of Thunder*
* *Captain America: Super Soldier*
* *Iron Man 3: The Official Game*
* *Lego Marvel's Avengers*
 |
|  |
| Πάρκα Disney | 
* *Avengers Campus*
* *Doctor Strange: Journey into the Mystic Arts*
* *Iron Man Experience*
* *Guardians of the Galaxy – Mission: Breakout!*
* *Ant-Man and The Wasp: Nano Battle!*
* *Web Slingers: A Spider-Man Adventure*
* *Guardians of the Galaxy: Cosmic Rewind*
 |
|  |
| Μικρού μήκους | 
* *The Good, the Bart, and the Loki*
* *Deadpool and Korg React*
 |
|  |
| Σειρές ντοκιμαντέρ | 
* *Marvel Studios: Θρύλοι*
* *Marvel Studios: Ενώνοντας το Σύμπαν*
 |

 |

 |

 |